ไฟแนนซ์ทูเดย์
ก่อนบินไปคุมบอลหญิงทีมชาติ สู้ศึกซีเกมส์ที่มาเลเซีย “มาดามแป้ง” นวลพรรณ ล่ำซำ กรรมการผู้จัดการ บริษัท เมืองไทยประกันภัย
26 ส.ค. 2560

- ก่อนบินไปคุมบอลหญิงทีมชาติ สู้ศึกซีเกมส์ที่มาเลเซีย “มาดามแป้ง” นวลพรรณ ล่ำซำ กรรมการผู้จัดการ บริษัท เมืองไทยประกันภัย ไปมอบกรมธรรม์ประกันภัยการก่อสร้าง โครงการรถไฟฟ้าสายสีชมพู-สีเหลือง ให้ คีรี กาญจนพาสน์ บิ๊กบอส บริษัท บีทีเอส กรุ๊ป โฮลดิ้งส์ ซึ่งเป็นกรมธรรม์ประกันภัยความรับผิดตามสัญญาระหว่างการก่อสร้าง พร้อมให้บริการในทุกด้านเพื่อรองรับสำหรับโครงการดังกล่าว ส่วนเบี้ยประกันเท่าไรไม่มีใครยอมเปิดเผย แต่ก็ถือว่าเป็นการได้งานประกันภัยโครงการใหญ่ของเมืองไทยประกันภัย- จิรวัฒน์ สุภรณ์ไพบูลย์ ผู้บริหารสายงานธุรกิจบริการไพรเวทแบงก์ ธนาคารกสิกรไทย เตรียมเปิดตัวกองทุน K-GREAT กองทุนรวมหน่วยลงทุนประเภท Fund of Foreign Investment Fund ที่ลงทุนในต่างประเทศ เพื่อลูกค้าไพรเวทแบงก์กิ้งโดยเฉพาะ งานนี้ลูกค้ามีเงินไม่รู้จะลงทุนอะไร แวะไปปรึกษาที่กสิกรไทยได้